টেন্ডাই চিসোরো

টেন্ডাই স্যাম চিসোরো (ইংরেজি: Tendai Chisoro; জন্ম: ১২ ফেব্রুয়ারি, ১৯৮৮) মাসভিঙ্গো এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কালে থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর জিম্বাবুয়ীয় ক্রিকেটে সেন্ট্রালস, মাসভিঙ্গো, মিড ওয়েস্ট রাইনোস, সাউদার্ন রক্স, সাউদার্নস এবং আফগানী ক্রিকেটে স্পিন গড় টাইগার্স দলের প্রতিনিধিত্ব করেন। দলে তিনি মূলতঃ বামহাতি লেগ স্পিন বোলার হিসেবে খেলছেন। এছাড়াও, বামহাতে নিচেরসারিতে ব্যাটিং করেন টেন্ডাই চিসোরো। ২০০৬ সাল থেকে টেন্ডাই চিসোরো’র প্রথম-শ্রেণীর খেলোয়াড়ী জীবন চলমান রয়েছে। ২০১৭-১৮ মৌসুমের লোগান কাপে মিড ওয়েস্ট রাইনোসের পক্ষে সর্বোচ্চ উইকেট সংগ্রাহক ছিলেন। পাঁচ খেলায় অংশ নিয়ে ২৮টি ডিসমিসাল ঘটান তিনি। এছাড়াও, ২০১৭-১৮ মৌসুমে প্রো৫০ চ্যাম্পিয়নশীপ প্রতিযোগিতায় একই দলের পক্ষে শীর্ষ উইকেট শিকারী হন। আট খেলায় বারোটি ডিসমিসাল ঘটান। সমগ্র খেলোয়াড়ী জীবনে একটিমাত্র টেস্ট, আঠারোটি একদিনের আন্তর্জাতিক ও বারোটি টি২০আইয়ে অংশগ্রহণ করেছেন টেন্ডাই চিসোরো। ২৯ অক্টোবর, ২০১৭ তারিখে বুলাওয়েতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। অন্যদিকে, ১৬ অক্টোবর, ২০১৫ তারিখে একই মাঠে সফরকারী আফগানিস্তান দলের বিপক্ষে একদিনের আন্তর্জাতিকে অভিষেক ঘটে তার। ২০ জুলাই, ২০১৮ তারিখে একই মাঠে সফরকারী পাকিস্তান দলের বিপক্ষে সর্বশেষ ওডিআইয়ে অংশ নেন তিনি। ২০১৫-১৬ মৌসুমে আফগানিস্তান দল জিম্বাবুয়ে সফরে আসে। এ সফরেই আফগানিস্তানের মুখোমুখি হন তিনি। ১৬ অক্টোবর, ২০১৫ বুলাওয়েতে সিরিজের প্রথম ওডিআইয়ে অভিষেক ঘটে তার। ২৬ অক্টোবর, ২০১৫ তারিখে একই মাঠে ও একই দলের বিপক্ষে টুয়েন্টি২০ আন্তর্জাতিকে প্রথমবারের মতো খেলতে নামেন। ঐ খেলায় সিকান্দার রাজা’র সাথে জুটি গড়েন। নবম উইকেট জুটিতে ওডিআইয়ে জিম্বাবুয়ের পক্ষে সর্বোচ্চ ৯১ রানের নিরবচ্ছিন্ন জুটি গড়েন। ২০১৭-১৮ মৌসুমে ওয়েস্ট ইন্ডিজ দল জিম্বাবুয়ে সফরে আসে। অক্টোবর, ২০১৭ সালে সফরকারীদের বিপক্ষে টেস্ট সিরিজে অংশগ্রহণের লক্ষ্যে তাকে জিম্বাবুয়ে দলের সদস্য করা হয়। ২৯ অক্টোবর, ২০১৭ তারিখে বুলাওয়েতে সিরিজের দ্বিতীয় খেলায় জিম্বাবুয়ে পক্ষে টেস্টে অভিষিক্ত হন তিনি। জুন, ২০১৮ সালে ত্রি-দেশীয় সিরিজকে ঘিরে প্রস্তুতিমূলক খেলায় জিম্বাবুয়ে দলের পক্ষে খেলেন। "Tendai Chisoro"। ESPN Cricinfo। সংগ্রহের তারিখ ১২ মে ২০১৫।  "Logan Cup, 2017/18, Mid West Rhinos: Batting and bowling averages"। ESPN Cricinfo। সংগ্রহের তারিখ ১৬ মে ২০১৮।  "2017–18 Pro50 Championship, Mid West Rhinos: Batting and Bowling Averages"। ESPN Cricinfo। সংগ্রহের তারিখ ৩১ মে ২০১৮।  "Afghanistan tour of Zimbabwe, 1st ODI: Zimbabwe v Afghanistan at Bulawayo, Oct 16, 2015"। ESPN Cricinfo। সংগ্রহের তারিখ ১৬ অক্টোবর ২০১৫।  "Afghanistan tour of Zimbabwe, 1st T20I: Zimbabwe v Afghanistan at Bulawayo, Oct 26, 2015"। ESPN Cricinfo। সংগ্রহের তারিখ ২৬ অক্টোবর ২০১৫।  "Cricket Records | Records | / | Zimbabwe | One-Day Internationals | Highest partnerships by wicket | ESPN Cricinfo"। Cricinfo। সংগ্রহের তারিখ ১৮ আগস্ট ২০১৭।  "Taylor, Jarvis return to Zimbabwe Test squad"। ESPN Cricinfo। ESPN Sports Media। ১৭ অক্টোবর ২০১৭। সংগ্রহের তারিখ ১৭ অক্টোবর ২০১৭।  "2nd Test, West Indies tour of Zimbabwe at Bulawayo, Oct 29-Nov 2 2017"। ESPN Cricinfo। ESPN Sports Media। ২৯ অক্টোবর ২০১৭। সংগ্রহের তারিখ ২৯ অক্টোবর ২০১৭।  "Graeme Cremer, Sikandar Raza left out of T20 practice matches"। ESPN Cricinfo। সংগ্রহের তারিখ ৮ জুন ২০১৮।  সলোমন মিরে ট্রেভর মাদোন্দো এক টেস্টের বিস্ময়কারী জিম্বাবুয়ীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা জিম্বাবুয়ীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে টেন্ডাই চিসোরো (ইংরেজি) ক্রিকেটআর্কাইভে টেন্ডাই চিসোরো (সদস্যতা প্রয়োজনীয়) (ইংরেজি)